(1) ความเป็นมา

บริษัท บางสะพานบาร์มิล จำกัด (มหาชน) ซึ่งต่อไปนี้จะเรียกว่า “บริษัท” ก่อตั้งเมื่อวันที่ 11
พฤศจิกายน 2537 ด้วยทุนจดทะเบียน 600 ล้านบาท
โดยกลุ่มสหวิริยาและกลุ่มนักลงทุนชาวไต้หวันที่ต่างก็มีความเชี่ยวชาญในธุรกิจเหล็ก มีทุนจดทะเบียน
ณ 31 ธันวาคม 2547 จำนวน 1,132.5 ล้านบาท แบ่งเป็นหุ้นสามัญจำนวน 1,132.5 ล้านหุ้น
มูลค่าหุ้นที่ตราไว้หุ้นละ 1 บาท โดยเป็นทุนที่ชำระแล้วจำนวน 906 ล้านบาท
ส่วนที่เหลือได้มีการขายหุ้นเพิ่มทุนให้แก่ประชาชนในเดือนมกราคม 2548
จึงทำให้ทุนชำระแล้วในปัจจุบันเพิ่มขึ้นเป็น 1,132.5 ล้านบาท
บริษัทดำเนินธุรกิจผลิตและจัดจำหน่ายเหล็กเส้นกลมและเหล็กเส้นข้ออ้อย
ซึ่งปัจจุบันบริษัทมีกำลังการผลิตเหล็กเส้นรวม 720,000 ตัน/ปี
โดยบริษัทเป็นผู้ผลิตเหล็กดังกล่าวรายใหญ่ในประเทศไทยที่มีขบวนการผลิตที่สมบูรณ์และมีการควบคุมการผลิตที่มีประสิทธิภาพสูงเนื่องจากทางบริษัทใช้เหล็กแท่งเล็ก
(Billet) เป็นวัตถุดิบ ซึ่งแตกต่างจากผู้ผลิตรายใหญ่อื่นที่ใช้เศษเหล็กเป็นวัตถุดิบ
โรงงานของบริษัทตั้งอยู่ที่ อำเภอบางสะพาน จังหวัดประจวบคีรีขันธ์
ซึ่งบริษัทได้รับการส่งเสริมการลงทุนจากคณะกรรมการส่งเสริมการลงทุน ตามบัตรส่งเสริม เลขที่
1186/2538 ตั้งแต่ 30 มีนาคม 2538 บริษัทมีการเปลี่ยนแปลงและพัฒนาการที่สำคัญจนถึงสิ้นปี
2547 ดังนี้

พฤศจิกายน 2537 จดทะเบียนก่อตั้งบริษัท ณ วันที่ 11 พฤศจิกายน 2537 โดยมีทุนจดทะเบียน 600
ล้านบาท เพื่อประกอบธุรกิจผลิตเหล็กเส้นข้ออ้อยและเหล็กเส้นกลม

พฤศจิกายน 2546 ที่ประชุมวิสามัญผู้ถือหุ้นครั้งที่ 2/2546 ของบริษัทได้มีมติพิเศษ ณ วันที่ 27
พฤศจิกายน 2546 เพื่อเพิ่มทุนจดทะเบียนจาก 600 ล้านบาท เป็น 750 ล้านบาท คิดเป็นจำนวน
150 ล้านบาท
เพื่อนำเงินไปชำระหนี้จากการปรับโครงสร้างหนี้กับทางบรรษัทบริหารสินทรัพย์ไทยในจำนวน 1,350
ล้านบาท

พฤษภาคม 2547 ที่ประชุมวิสามัญผู้ถือหุ้นครั้งที่ 2/2547 ของบริษัทมีมติพิเศษ ณ วันที่ 31 พฤษภาคม
2547 เพื่อเพิ่มทุนจดทะเบียนของบริษัทจาก 750 ล้าน เป็น 755 ล้านบาท
เพื่อขายให้กับผู้บริหารที่สำคัญของบริษัท โดยขายที่ราคา 18 บาทต่อหุ้น (มูลค่าหุ้นที่ตราไว้หุ้นละ 10
บาท)

มิถุนายน 2547 ที่ประชุมวิสามัญผู้ถือหุ้นครั้งที่ 3/2547 ของบริษัท ณ วันที่ 16 มิถุนายน 2547
มีมติจ่ายเงินปันผลเป็นครั้งแรก โดยเป็นการจ่ายเงินปันผลระหว่างกาลครั้งที่ 1
จากผลการำเนินงาน ปี 2547 ให้แก่ผู้ถือหุ้นจำนวน 75.5 ล้านหุ้นในอัตราหุ้นละ 2 บาท
คิดเป็นเงินจำนวน 151 ล้านบาท

กรกฎาคม 2547 ที่ประชุมวิสามัญผู้ถือหุ้นครั้งที่ 4/2547 ของบริษัทได้มีมติพิเศษ ณ วันที่ 2
กรกฎาคม 2547 เพื่อเพิ่มทุนจดทะเบียนของบริษัทจาก 755 ล้านบาทเป็น 906 ล้านบาท
เพื่อเสนอขายแก่ผู้ถือหุ้นเดิม (Right Offering) โดยเป็นหุ้นสามัญจำนวน 15.1 ล้านหุ้น
มูลค่าหุ้นละ 10 บาท คิดเป็นเงิน 151 ล้านบาท
เพื่อนำเงินไปใช้ในการขยายสายการผลิตเหล็กเส้นขนาด 6 มม.

กรกฎาคม 2547 ที่ประชุมวิสามัญผู้ถือหุ้นครั้งที่ 5/2547 ของบริษัทได้มีมติพิเศษ ณ วันที่ 19
กรกฎาคม 2547 เพื่อแปรสภาพจากบริษัท บางสะพานบาร์มิล จำกัด เป็นบริษัท บางสะพานบาร์มิล
จำกัด (มหาชน) และเพิ่มทุนจดทะเบียนจาก 906 ล้านบาทเป็น 1,132.50 ล้านบาท
โดยเป็นหุ้นสามัญจำนวน 22.65 ล้านหุ้น มูลค่าหุ้นที่ตราไว้หุ้นละ 10 บาท
เพื่อเสนอขายต่อประชาชน

สิงหาคม 2547 ที่ประชุมคณะกรรมการของบริษัทครั้งที่ 1/2547 ของบริษัทได้มีมติ ณ วันที่ 17
สิงหาคม 2547 เพื่อเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท
หลังจากเปลี่ยนแปลงมูลค่าหุ้นแล้ว จำนวนหุ้นสามัญของบริษัทได้เพิ่มขึ้นจาก 113.25 ล้านหุ้น เป็น
1,132.5 ล้านหุ้น

กันยายน 2547 ณ วันที่ 30 กันยายน 2547 มีการเปลี่ยนแปลงโครงสร้างผู้ถือหุ้นในกลุ่มสหวิริยา
โดยบริษัทเครือสหวิริยาขายหุ้นจำนวน 350.0 ล้านหุ้น ให้แก่นางกนกวิภา

วิริยประไพกิจ และนายปิยะ วิริยประไพกิจ

ธันวาคม 2547
ได้รับอนุมัติจากคณะกรรมการกำกับหลักทรัพย์และตลาดหลักทรัพย์ให้เสนอขายหุ้นเพิ่มทุนจำนวน
226.5 ล้านหุ้นแก่ประชาชนทั่วไปเป็นครั้งแรก

(2) โครงสร้างบริษัท

บริษัท บางสะพานบาร์มิล จำกัด (มหาชน) ได้จัดตั้งเป็นบริษัทเมื่อวันที่ 11 พฤศจิกายน 2537
ปัจจุบันมีทุนชำระแล้ว 1,132.5 ล้านบาท (ณ สิ้นปี 2547 มี 906 ล้านบาท)
ประกอบด้วยหุ้นสามัญจำนวน 1,132.5 ล้านหุ้น มูลค่าหุ้นที่ตราไว้หุ้นละ 1 บาท
เป็นการถือหุ้นโดยกลุ่มวิริยประไพกิจและกลุ่มบุคคลจากไต้หวันก่อนการกระจายหุ้นแก่ประชาชนในเดือนมกราคม
2548 โดยสัดส่วนของหุ้นที่กระจายให้แก่ประชาชนทั่วไปในเดือนดังกล่าวคิดเป็นร้อยละ 20
ของทุนจดทะเบียน บริษัทเป็นผู้ประกอบธุรกิจผลิตเหล็กเส้นกลมและเหล็กเส้นข้ออ้อยที่มีขนาดตั้งแต่ 6
มม. ถึง 40 มม. สำหรับใช้ในการก่อสร้าง
จากการที่กลุ่มผู้ถือหุ้นหลักของบริษัทเป็นผู้ที่มีประสบการณ์สูงทั้งด้านการผลิตเหล็กเส้นและการจัดหาวัตถุดิบ
จึงถือเป็นจุดแข็งอันหนึ่งในการดำเนินธุรกิจ

กลุ่มวิริยประไพกิจเป็นผู้ถือหุ้นทั้งทางตรงและทางอ้อมในกลุ่มบริษัทผู้ผลิตเหล็กขนาดใหญ่ของประเทศไทยที่สามารถผลิตสินค้าได้หลากหลาย
อาทิเช่น เหล็กแผ่นรีดร้อน เหล็กแผ่นรีดเย็น เหล็กแผ่นเคลือบ และเหล็กเส้นก่อสร้าง เป็นต้น
ในพื้นที่ตั้งของโรงงานผลิตสินค้าดังกล่าวในจังหวัดประจวบคีรีขันธ์ก็มีระบบการขนส่งที่สะดวก
เนื่องด้วยมีท่าเรือน้ำลึกอยู่ในบริเวณ เดียวกัน
ทำให้มีความได้เปรียบคู่แข่งทั้งด้านการสั่งซื้อวัตถุดิบที่สามารถสั่งครั้งละจำนวนมากผ่านการขนส่งโดยเรือเดินทะเลขนาดใหญ่ได้โดยตรง
และยังมีศักยภาพในการลำเลียงสินค้าเพื่อส่งขายทั้งในและนอกประเทศด้วย
กลุ่มผู้ถือหุ้นนี้ยังมีประสบการณ์ความเชี่ยวชาญในการผลิตและการคาดการณ์ราคาเหล็ก
โดยมีชื่อเสียงในธุรกิจเหล็กและมีความสัมพันธ์ที่ดีกับคู่ค้ามานานกว่า 50 ปี

กลุ่มบุคคลชาวไต้หวันเป็นกลุ่มบุคคลที่มีความชำนาญในการเป็นตัวแทนซื้อขายสินค้าเหล็ก
และมีความชำนาญทางด้านเทคนิคในการผลิต
ซึ่งสามารถช่วยเหลือบริษัทได้อย่างมากทั้งในแง่ของการคาดการณ์ราคาเหล็กและการสั่งซื้อวัตถุดิบ
รวมถึงการควบคุมเครื่องจักรในการผลิตสินค้าของบริษัทให้เป็นไปอย่างมีประสิทธิภาพและมีการสูญเสียน้อย

(3) โครงสร้างรายได้

(หน่วย: ล้านบาท)

+--------------+-------+----+-------+----+-------+----+-------+-----+
| ผลิตภัณฑ์       | 2544  |    | 2545  |    | 2546  |    | 2547  |     |
+--------------+-------+----+-------+----+-------+----+-------+-----+
|              | จำน   | ร  | จำน   | ร  | จำน   | ร  | จำน   | ร้อ  |
|              | วนเงิน | ้อย | วนเงิน | ้อย | วนเงิน | ้อย | วนเงิน | ยละ |
|              |       | ละ |       | ละ |       | ละ |       |     |
+--------------+-------+----+-------+----+-------+----+-------+-----+
| รา           |       |    |       |    |       |    |       |     |
| ยได้จากการขาย |       |    |       |    |       |    |       |     |
+--------------+-------+----+-------+----+-------+----+-------+-----+
| 1.           | 1,2   | 6  | 2,5   | 7  | 3,0   | 7  | 4,5   | 71  |
| เหล็กเส้นข้ออ้อย | 27.25 | 5. | 77.44 | 2. | 46.51 | 2. | 34.98 | .12 |
|              |       | 01 |       | 21 |       | 89 |       |     |
+--------------+-------+----+-------+----+-------+----+-------+-----+
| 2.           | 6     | 3  | 9     | 2  | 1,0   | 2  | 1,7   | 28  |
|   เหล็กเส้นกลม | 41.79 | 4. | 75.27 | 7. | 99.42 | 6. | 93.55 | .12 |
|              |       | 00 |       | 32 |       | 30 |       |     |
+--------------+-------+----+-------+----+-------+----+-------+-----+
| 3.  เศษเหล็ก  | 12.76 | 0. | 16.75 | 0. | 33.81 | 0. | 43.05 | 0   |
|              |       | 68 |       | 47 |       | 81 |       | .68 |
+--------------+-------+----+-------+----+-------+----+-------+-----+
| 4.           | 5.86  | 0. | 0.00  | 0. | 0.00  | 0. | 5.34  | 0   |
|   รายได้ขายอื่น |       | 31 |       | 00 |       | 00 |       | .08 |
|     ๆ        |       |    |       |    |       |    |       |     |
+--------------+-------+----+-------+----+-------+----+-------+-----+
| รวมรา        | 1,8   | 10 | 3,5   | 10 | 4,1   | 10 | 6,3   | 100 |
| ยได้จากการขาย | 87.66 | 0. | 69.46 | 0. | 79.75 | 0. | 76.92 | .00 |
|              |       | 00 |       | 00 |       | 00 |       |     |
+--------------+-------+----+-------+----+-------+----+-------+-----+

จากข้อมูลข้างต้นจะพบสัดส่วนยอดขายของบริษัทประกอบด้วยสองส่วนหลักคือ
เหล็กเส้นข้ออ้อยและเหล็กเส้นกลม โดยในระยะ 2-3 ปีที่ผ่านมา
เหล็กเส้นข้ออ้อยมีสัดส่วนการขายประมาณร้อยละ 72-73 และเหล็กเส้นกลมประมาณร้อยละ 26-27
เหตุที่เหล็กเส้นข้ออ้อยมีการขยายตัวและมีสัดส่วนที่มากกว่าเหล็กเส้นกลมเนื่องจากเหล็กเส้นข้ออ้อยมีชั้นคุณภาพที่หลากหลายและมีคุณสมบัติที่สูงกว่าเหล็กเส้นกลม
แต่อย่างไรก็ตามเหล็กเส้นกลมก็มีราคาต่อตันที่ต่ำกว่าเหล็กเส้นข้ออ้อย
ดังนั้นในการบริโภคสินค้าของลูกค้าจึงขึ้นอยู่กับวัตถุประสงค์และความเหมาะสมในการใช้งาน
นอกจากรายได้จากการขายเหล็กเส้นแล้วทางบริษัทยังมีรายได้จากการขายเศษเหล็กด้วยซึ่งคิดเป็นสัดส่วนที่น้อยกว่าร้อยละ
1 ของรายได้จากการขายในแต่ละปี ในส่วนของรายได้อื่นจำนวน 5.86 ล้านบาท ในปี 2544 นั้น
เกิดจากการขายน้ำมันดีเซลที่เหลือใช้ ซึ่งไม่ใช่รายได้ที่เกิดขึ้นเป็นปกติ

สำหรับแนวโน้มปริมาณการบริโภคทั้งเหล็กเส้นข้ออ้อยและเหล็กเส้นกลมมีแนวโน้มที่ยังคงสดใส
เนื่องจากอุตสาหกรรมการก่อสร้างภายในประเทศยังคงมีการขยายตัวในอัตราที่ค่อนข้างสูง
โดยมีเหตุผลที่สำคัญมาจากนโยบายการลงทุนของภาครัฐในโครงการขนาดใหญ่ (Mega Projects)
มากมายเพื่อพัฒนาระบบสาธารณูปโภคพื้นฐานของประเทศ เช่น สนามบินสุวรรณภูมิ รถไฟฟ้า MRTA
และถนนวงแหวน โครงการที่อยู่อาศัยเพื่อผู้มีรายได้น้อย เป็นต้น
ในส่วนการบริโภคเหล็กเส้นก่อสร้างของภาคเอกชนนั้น
ยังมีแนวโน้มที่ดีในส่วนที่ไม่ใช่การก่อสร้างที่อยู่อาศัย เช่น โรงงาน อาคารสำนักงาน
และสถานประกอบการ เป็นต้น

(4) เป้าหมายในการดำเนินธุรกิจ

เป้าหมายใน 3-5 ปีข้างหน้าของบริษัทที่สำคัญคือ การมียอดขายถึง 1 หมื่นล้านบาท และ
การขยายกำลังการผลิตเป็น 1
ล้านตันต่อปีเพื่อเพิ่มความได้เปรียบในเรื่องต้นทุนและความรวดเร็วในการจัดส่งสินค้าแก่ลูกค้า
และขยายฐานลูกค้าของบริษัทไปยังต่างประเทศ เช่น กัมพูชาและลาว
เพื่อลดความผันผวนของปริมาณความต้องการในการบริโภคเหล็กเส้นภายในประเทศ
นอกจากนี้ทางบริษัทยังมีนโยบายที่ขอรับการรับรองมาตรฐาน ISO14000
เพื่อให้สินค้าของบริษัทเป็นที่ยอมรับทั้งภายในและภายนอกประเทศ